Predkladacia správa

	V súlade s § 3 ods. 2 zákona Národnej rady Slovenskej republiky č. 46/1993 Z.z. o Slovenskej informačnej službe v znení neskorších predpisov riaditeľa Slovenskej informačnej služby vymenúva a odvoláva prezident Slovenskej republiky na návrh vlády. 

	Vladimír Mitro požiadal listom z 3. marca 2003 č. 39-51/155/2003 predsedu vlády, aby predložil vláde Slovenskej republiky jeho žiadosť o uvoľnenie z funkcie riaditeľa Slovenskej informačnej služby k 31. marcu 2003. Vzhľadom na to sa predkladá vláde Slovenskej republiky návrh jej uznesenia v tom smere, aby navrhla prezidentovi Slovenskej republiky odvolať Vladimíra Mitra z funkcie riaditeľa Slovenskej informačnej služby.

	Zároveň sa poveruje predseda vlády Slovenskej republiky predložiť prezidentovi Slovenskej republiky návrh na odvolanie Vladimíra Mitra z funkcie riaditeľa Slovenskej informačnej služby.